Quoniam successorum est predecessorum suorum in bonis actibus vestigia semper aderere et eorum laudabiles institutiones pro modulo suo ubique observare, ego Galterius, Dei gratia sancte Lingonensis ecclesie humilis minister, notum facio tam presentibus quam futuris quod ecclesie sancti Mauri de Diaco, ad ecclesiam sancti Benedicti pertinenti, confirmavi donum quod ei fecit predecessor noster Godefridus de ecclesia de Mariaco; confirmavi etiam et laudavi eidem ecclesie aliam ecclesiam de Domna Magna, sicut laudavit ei et confirmavit prefatus predecessor noster. Hujus rei testes sunt: Girardus, archidiaconus; Ubrardus, canonicus; Jocelinus, clericus; Aimo, abbas sancti Sequani; N. abbas Castell[ionis]. Actum est hoc apud Castell[ionem], anno ab incarnatione Domini M°C°LXX°II°.